Tapani Perttu

Tapani Perttu (8. kesäkuuta 1940 Hämeenkyrö – 16. heinäkuuta 2018 Tampere) oli suomalainen näyttelijä ja laulaja. Muutamasta elokuvaroolista ja televisiosta, muun muassa Tuliportaat-sarjasta Carolus Kaitalan roolistaan tunnetuksi tullut Perttu aloitti laulajana vuonna 1962 laulamalla iskelmiä salanimellä Perttu Kari. Perttu näytteli myös suositussa Hovimäki-televisiosarjassa Wilhelm Lindhofia.

Ura 

Perttu työskenteli Tampereen Teatterissa 1963–1987 ja sitten Suomen Kansallisteatterissa, mistä hän jäi vuonna 2005 eläkkeelle. Tapani Pertulle myönnettiin vuonna 1998 Pro Finlandia - mitali, sekä teatterineuvoksen arvonimi 2007.

Tapani Pertun ensimmäinen menestysrooli oli Tony musikaalissa West Side Story, joka sai vuoden 1963 ensi-iltansa lisäksi lähes 200 esitystä. 1980-luvun alussa Perttu nähtiin Amadeuksen Salierina ja pian sen jälkeen Joena Tampereen Teatterin kaikkien aikojen menestyksekkäimmässä produktiossa Piukat paikat, joka sai yli 300 esitystä.

Laulajana Perttu tuli tunnetuksi vuonna 1969 levytetyllä suomenkielisellä versiolla Gilbert Bécaud’n venäläisaiheisesta laulusta ”Nathalie” (1964). Lisäksi Perttu esitti muun muassa Leonard Cohenin ja Vladimir Vysotskin lauluja. Hän esiintyi muun muassa yhtyeessä Pertun pirteät pelimannit yhdessä Tuulikki-siskonsa kanssa.

Perttu teki myös äänirooleja animaatioelokuviin, kuten Pocahontas, Egyptin prinssi ja Atlantis – kadonnut kaupunki.

Vuonna 1990 Karri Perttu näytteli yhdessä isänsä kanssa elokuvassa Porttikielto taivaaseen.

Yksityiselämä 

Tapani Perttu oli vuodesta 1964 naimisissa Tamara Pertun kanssa. Hän harrasti metsästystä, tennistä ja biljardia. Perttu sairasti Parkinsonin tautia. Hän asui Tampereella.

Tapani Pertun poika, Kansallisteatterissa järjestäjänä työskennellyt Karri Perttu kuoli maksasairauteen 43-vuotiaana vuonna 2009.

Diskografia

Valikoitu filmografia 

Ääniroolit

Teatteri 

 Altonan vangit, Suomen Kansallisteatteri 1962 – luutnantti Klages
 Sopeutumisen aika, Suomen Kansallisteatteri 1962 – poliisiupseeri
 Porvari aatelismiehenä, Suomen Kansallisteatteri 1963 – tanssija
 West Side Story, Tampereen Teatteri 1963 – Tony
 Tukkijoella, Samppalinnan Kesäteatteri 1963 – Turkka
 Mäkisen Kenkä ja Tossu, Samppalinnan Kesäteatteri 1964 – Jussi
 Faust, Tampereen Teatteri 1969 – Faust
 Amadeus, Tampereen Teatteri 1981 – Salieri
 Piukat paikat, Tampereen Teatteri 1982 – Joe/Josephine
 Wienerwaldin tarinoita, Suomen Kansallisteatteri 1987 – Ferdinand Hierlinger
 Orvot, Suomen Kansallisteatteri 1988 – Harold
 Tie talvisotaan, Suomen Kansallisteatteri 1989 – Mannerheim, sotamarsalkka
 Eläköön itsemurhaaja, Suomen Kansallisteatteri 1989 – Aleksandr Petrovitsh Kalabushkin, huvipuiston ampumakojun hoitaja
 Laululle hetki antakaa, Suomen Kansallisteatteri 1990 – laulu
 Avara maa, Suomen Kansallisteatteri 1990 – Friedrich Hofreiter, tehtailija
 Amerikan morsian, Suomen Kansallisteatteri 1992 – Topias Salonsävel, suutarimestari
 Keisarin perhe ja pyhä paholainen, Suomen Kansallisteatteri 1993 – Rasputin, munkki
 Presidentin dementia, Suomen Kansallisteatteri 1994 – pääministeri
 Leikin loppu, Suomen Kansallisteatteri 1994 – Hamm
 Säädyllinen murhenäytelmä, Suomen Kansallisteatteri 1995 – Tauno
 Tapani Pertun lauluilta, Suomen Kansallisteatteri 1996
 Kadotettu puutarha, Suomen Kansallisteatteri 1996 – Tauno, Elisabetin mies
 Uninäytelmä, Suomen Kansallisteatteri 1997 – upseeri
 Taide, Suomen Kansallisteatteri 1997 – Serge
 Rikhard III, Suomen Kansallisteatteri 1997 – Clarencen herttua / Tyrrel
 Mannerheim – mies moneksi, Suomen Kansallisteatteri 1999 – Carl Gustaf Emil Mannerheim
 Leijona talvella, Tampereen Teatteri 2000 – Henrik II, Englannin kuningas
 Joka toiselle kuoppaa kaivaa (Le Dîner de cons), Suomen Kansallisteatteri 2000 – Lucien Cheval
 Poltettu oranssi, Suomen Kansallisteatteri 2002 – tohtori Fromm
 Näköala sillalta, Suomen Kansallisteatteri 2003 – Alfieri
 Päivällinen, Suomen Kansallisteatteri 2004 – Lars

Lähteet

Kirjallisuutta

Aiheesta muualla 

 
 Tapani Perttu Ritva-tietokannassa
 
 
 
 

Suomalaiset iskelmälaulajat
Suomalaiset teatterinäyttelijät
Pro Finlandia -palkitut
Vuonna 1940 syntyneet
Vuonna 2018 kuolleet